Wenner van Maroela se Swart Vrydag-kompetisie aangewysArgieffoto (Foto: Steve Buissinne/Pixabay) Ons moes almal hierdie jaar ons sente ŉ paar keer omdraai en soms die spaarvarkie oopbreek. Met Swart Vrydag om die draai wou Maroela een van ons lesers bederf met ŉ kontantprys. Olani Boshoff is as die wenner aangewys van dié kompetisie. Sy ontvang R4 000 kontant. Olani werk by ŉ skool in Swartruggens in Noordwes en is van plan om die geld aan te wend vir skoolgoed vir haar eie kinders in graad 1 en graad 4 en skoolgoed vir van die kinders by die skool waar sy onderwyseres is. “Meeste van die kinders vir wie ek skool hou het nie eers ŉ paar skoene om aan te trek skool toe nie,” sê sy. Baie geluk, Olani!